Super 30 Box Office Collection Day 13: ऋतिक रोशन की फिल्म 'सुपर 30' का तूफान दूसरे हफ्ते भी जारी, कमाए इतने करोड़  
ऋतिक रोशन की फिल्म ने 13वें दिन भी किया शानदार प्रदर्शन
फिल्म 'सुपर 30' भारत के पांच राज्यों में हुई टैक्स फ्री
'सुपर 30' के कॉन्सेप्ट की दर्शकों ने की सराहना
Super 30 Box Office Collection Day 13: बॉलीवुड एक्टर ऋतिक रोशन (Hrithik Roshan) की फिल्म 'सुपर 30 (Super 30)' का तूफान लगातार जारी है. मैथमेटिशियन आनंद कुमार के जीवन पर बनी फिल्म को बिहार, राजस्थान, उत्तर प्रदेश के साथ ही गुजरात और दिल्ली में भी टैक्स फ्री कर दिया गया है, जिससे लोग आसानी से फिल्म का लुत्फ उठा सकें. इसके अलावा 'सुपर 30 (Super 30)' का दमदार प्रदर्शन और कमाई रिलीज के 13वें दिन भी जारी रहा. तरण आदर्श के ट्वीट के मुताबिक फिल्म ने बुधवार यानी 24 जुलाई को 3.16 करोड़ रुपए की कमाई की है. ऐसे में 'सुपर 30 (Super 30)' ने अब तक करीब 110.68 करोड़ रुपए का आंकड़ा पार कर लिया है. 
#Super30 is trending better than biggies like #Bharat, #Kesari and #GullyBoy in *Week 2*... [Week 2] Fri 4.52 cr, Sat 8.53 cr, Sun 11.68 cr, Mon 3.60 cr, Tue 3.34 cr, Wed 3.16 cr. Total: ₹ 110.68 cr. India biz.

ऋतिक रोशन (Hrithik Roshan) और मृणाल ठाकुर की फिल्म 'सुपर 30 (Super 30)' के कॉन्सेप्ट को फिल्म समीक्षकों के साथ ही दर्शकों ने भी सराहा है. इतना ही नहीं, फिल्म में ऋतिक रोशन की एक्टिंग को उनकी सबसे बेस्ट परफॉर्मेंस माना जा रहा है. बता दें कि 'सुपर 30' ने पहले हफ्ते 75.85 करोड़ रुपये की कमाई की है, और दूसरे वीकेंड की बात करें तो फिल्म ने दूसरे हफ्ते शुक्रवार को 4.52 करोड़ रुपये, शनिवार को 8.53 करोड़ रुपये और रविवार को 11.68 करोड़ रुपये कमाए थे. इसके अलावा फिल्म ने दूसरे सोमवार को 3.60 करोड़ रुपए और मंगलवार को 3.34 करोड़ रुपए का कलेक्शन किया है.

ऋतिक रोशन (Hrithik Roshan) की फिल्म 'सुपर 30 (Super 30)' बिहार के आनंद कुमार के जीवन पर आधारित है, जिन्होंने पिछड़े पृष्ठभूमि के बच्चों को मुफ्त में आईआईटी की तैयारी करवाई. इस फिल्म के जरिए लोगों को न केवल आनंद कुमार (Anand Kumar) के बारे में पता चला है, बल्कि उनके जीवन की कई कहानियां भी सुनने को मिली हैं.